ZA DRAMSKU SKUPINU:

KAD ĆE PROLJEĆE

VERA ZEMUNIĆ

Pitale ljubice:
Kad ćemo moći van?

Pitali jaglaci:
Je li već znan taj dan?

Izviruje listić u čahurici
Na ivinoj grani:
Ja sam već skoro vani,
Samo čekam taj dan.

Javi se visibaba:
Ja znam!
Zlaćanog sunca trak
Daje mi znak
Da po proljeću miriše zrak.

POČETAK PROLJEĆA

DOBRIŠA CESARIĆ

... U mladoj travi
Tad se javi
Zviždanjem glasnim prvi kos.
I gle ! od pjesme žutokljunca
Odjednom vrt je prepun sunca.
Tiptip…. do puta
Doskakuta,
I digne krilo pa se sunča.
A onda se u travu vrati,
I sluša gdje ga hvale vlati.

## PROLJETNA KIŠA

DOBRIŠA CESARIĆ

Proljetna kiša nije ko druge.
Proljetna kiša rastapa tuge.
Velike, svijetle, neshvatljive umu
Radosti ima u njenome šumu.

Kada rominja i šušti po lišću
Zaljubljenici - kako se stišću!
Smiju se oči, srca se mlade.
Proljetna kiša zalijeva nade.